APSTIPRINĀTS

ar SIA „ALŪKSNES NAMI”

iepirkuma komisijas 08.05.2023 lēmumu

(protokols Nr. 2023/8-1)

**NOLIKUMS**

Iepirkumam Publisko iepirkumu likuma 9.panta kārtībā

**Daudzdzīvokļu dzīvojamās mājas jumta atjaunošana, Tālavas ielā 9, Alūksnē**

1. **Vispārīgā informācija**
	1. Iepirkuma identifikācijas numurs: ALNA 2023/8.
	2. Iepirkuma veids: Publisko iepirkumu likuma (turpmāk – PIL) 9.panta kārtībā.
	3. Pasūtītājs:

|  |  |
| --- | --- |
| Pasūtītāja nosaukums: | SIA “ALŪKSNES NAMI” |
| Adrese: | Rūpniecības iela 4, Alūksne, Alūksnes novads, LV-4301 |
| Reģ. Nr: | 40003410625 |
| Kontaktpersona: | Nekustamā īpašuma speciālists Konstantīns Rakovs Tel. 27867077, konstantins@aluksnesnami.lv |
| Tālruņa Nr. | 64321456 |
| e-pasta adrese | info@aluksnesnami.lv |

* 1. Iepirkumu veic ar Pasūtītāja 25.04.2023. rīkojumu Nr. AN/1.2/23/6 izveidota iepirkuma komisija.
	2. Pasūtītāja kontaktpersonas:
		1. organizatoriska rakstura jautājumos un jautājumos par šī iepirkuma nolikumu (kontaktpunkts): komisijas sekretārs: Emīls Moris, tālr. +371 29273280, e-pasts: info@aluksnesnami.lv;
		2. tehniska rakstura jautājumos par iepirkuma priekšmetu: Konstantīns Rakovs, tālr. +371 27867077, e-pasts: konstantins@aluksnesnami.lv.
1. **Iepirkuma priekšmets**
	1. Iepirkuma priekšmets ir — daudzdzīvokļu dzīvojamās mājas jumta atjaunošana, Tālavas ielā 9, Alūksnē —, saskaņā ar tehnisko specifikāciju (*nolikuma* ***2. pielikums***).
	2. Iepirkuma priekšmets nav sadalīts.
	3. Pretendents nedrīkst iesniegt piedāvājuma variantus.
	4. CPV kods: 45453000-7 (Kapitālais remonts un kosmētiskais remonts).
	5. Plānotais līguma izpildes laiks: 5 mēneši no iepirkuma līguma noslēgšanas dienas, neskaitot garantijas periodu.
	6. Iepirkuma rezultātā paredzēts noslēgt vienu iepirkuma līgumu. Pasūtītājs ir līgumslēdzējs.
	7. Līguma izpildes vieta: Tālavas ielā 9, Alūksnē.
	8. Iepirkums tiek veikts un iepirkuma līgumu paredzēts izpildīt (un finansēt) saskaņā ar “Attīstības finanšu institūcija Altum” AS (vai kredītiestādes) pakalpojumu — Daudzdzīvokļu māju remonta aizdevums — prasībām un nosacījumiem, un saskaņā ar daudzdzīvokļu dzīvojamās mājas, Tālavas ielā 9, Alūksnē dzīvokļu īpašnieku kopības lēmumu.
2. **Informācijas apmaiņas kārtība**
	1. Informācijas apmaiņa starp pasūtītāju un piegādātājiem (pretendentiem) notiek rakstveidā – elektroniski. Atbildes uz attiecīgā piegādātāja informācijas pieprasījumu tiek sniegtas, nosūtot atbildi uz pretendenta norādīto elektroniskā pasta adresi.
	2. Nolikums un informācija par iepirkuma norisi tiek publicēta Elektronisko iepirkumu sistēmā www.eis.gov.lv (turpmāk – EIS) e-konkursu apakšsistēmā.
	3. Ja piegādātājs ir laikus pieprasījis papildu informāciju par nolikumā iekļautajām prasībām, pasūtītājs to sniedz 3 darbdienu laikā, bet ne vēlāk kā 4 dienas pirms piedāvājumu iesniegšanas termiņa beigām. Papildu informāciju pasūtītājs nosūta piegādātājam, kas uzdevis jautājumu, un vienlaikus ievieto šo informāciju vietā, kur ir pieejams iepirkuma nolikums, norādot arī uzdoto jautājumu. Pasūtītājs ar iepirkumu saistītās informācijas apmaiņu nodrošina saskaņā ar PIL 38.pantu.
	4. Pasūtītājs organizēs objekta apskati dabā, ja ieinteresētais piegādātājs apskati piesaka iepriekš — saskaņojot apskates laiku (darbdienās no 09:00 – 16:00) pa tālruni: +371 27867077, vai rakstot uz e-pastu: konstantins@aluksnesnami.lv.
3. **Iepirkuma dokumentu pieejamība**
	1. Pasūtītājs nodrošina brīvu un tiešu elektronisku pieeju iepirkuma dokumentiem EIS e-konkursu apakšsistēmā https://www.eis.gov.lv/EKEIS/Supplier/Organizer/1668 sākot ar attiecīgā iepirkuma izsludināšanas brīdi.
	2. Nolikums ar visiem pielikumiem ir brīvi pieejams EIS e-konkursu apakšsistēmā https://www.eis.gov.lv/EKEIS/Supplier/Procurement/100940.
	3. Atbildes uz piegādātāju jautājumiem tiek publicētas EIS e-konkursu apakšsistēmā https://www.eis.gov.lv/EKEIS/Supplier/Organizer/1668. Piegādātāja pienākums ir pastāvīgi sekot EIS e-konkursu apakšsistēmā https://www.eis.gov.lv/EKEIS/Supplier/Organizer/1668 publicētajai informācijai un ievērtēt to savā piedāvājumā.
4. **Piedāvājumu iesniegšanas un atvēršanas vieta, datums, laiks un kārtība**
	1. Piedāvājumi jāiesniedz līdz **2023.gada 9.jūnijam plkst. 10.00**, EIS e-konkursu apakšsistēmā — https://www.eis.gov.lv/EKEIS/Supplier/ProcurementProposals/100940.
	2. Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām.
	3. Pretendentu piedāvājumi, kas saņemti ārpus EIS e-konkursu apakšsistēmas, netiek atvērti un neatvērti tiek nosūtīti atpakaļ iesniedzējam.
	4. Pretendents līdz piedāvājumu iesniegšanas termiņa beigām var rakstveidā grozīt vai atsaukt iesniegto piedāvājumu, izmantojot EIS pieejamos rīkus.
	5. Piedāvājuma atsaukšanai ir bezierunu raksturs, un tā izslēdz pretendentu no tālākas līdzdalības iepirkumā. Piedāvājuma maiņas gadījumā par piedāvājuma iesniegšanas laiku tiek uzskatīts pēdējā piedāvājuma iesniegšanas brīdis.
	6. Piedāvājumu atvēršana sākas tūlīt pēc piedāvājumu iesniegšanas termiņa beigām EIS e-konkursu apakšsistēmā. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā.
5. **Piedāvājuma noformēšana**
	1. Piedāvājumam jāatbilst visām šajā nolikumā, tā pielikumos un normatīvajos aktos ietvertajām prasībām. Piedāvājums jāiesniedz elektroniski EIS e-konkursu apakšsistēmā, ievērojot šādas pretendenta izvēles iespējas:
		1. izmantojot EIS e-konkursu apakšsistēmas piedāvātos rīkus, aizpildot EIS e-konkursu apakšsistēmā šī iepirkuma sadaļā ievietotās formas;
		2. elektroniski aizpildāmos dokumentus elektroniski sagatavojot ārpus EIS e-konkursu apakšsistēmas un pievienojot atbilstošajām prasībām (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);
		3. elektroniski sagatavoto piedāvājumu šifrējot ārpus EIS e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
	2. Sagatavojot piedāvājumu, pretendents ievēro, ka:
		1. piedāvājuma dokumenti ir jāsagatavo atsevišķos elektroniskos dokumentos ar standarta biroja programmatūras rīkiem nolasāmā formātā (piemēram, Microsoft Office 2010 (vai jaunākas programmatūras versijas) formātā vai pdf formātā). Finanšu piedāvājums jāaizpilda atsevišķā elektroniskā dokumentā ar Microsoft Office 2010 vai līdzvērtīgas (vai jaunākas programmatūras versijas) rīkiem lasāmā formātā;
		2. piedāvājums sastāv no elektroniski sagatavotiem un parakstītiem dokumentiem.
		3. pretendenta piedāvājuma dokumentus paraksta ar drošu elektronisko parakstu un laika zīmogu vai ar EIS piedāvāto elektronisko parakstu;
		4. piedāvājuma dokumentus paraksta piegādātāja pārstāvis ar Latvijas Republikas Uzņēmumu reģistrā vai atbilstošā reģistrā ārvalstīs nostiprinātām paraksta tiesībām vai šīs personas pilnvarota persona, pievienojot atbilstoši noformētu pilnvaru un dokumentu, kas apliecina pilnvaras izdevēja paraksta (pārstāvības) tiesības. Pilnvarā precīzi jānorāda pilnvarotajai personai piešķirto tiesību un saistību apjoms.
	3. Ja piedāvājumu iesniedz personu apvienība jebkurā to kombinācijā, pieteikumā norāda tās pilnvaroto pārstāvi ar tiesībām elektroniski parakstīt visus ar šo iepirkumu saistītos dokumentus. Pilnvarojums pārstāvēt personu apvienību ir jāparaksta katras personas apvienībā iekļautās personas pārstāvēt tiesīgajam vai pilnvarotajam pārstāvim.
	4. Pretendents piedāvājuma noformēšanā ievēro Elektronisko dokumentu likumā un Ministru kabineta 2005.gada 28.jūnija noteikumos Nr. 473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktās prasības attiecībā uz elektronisko dokumentu, kā arī drukātas formas dokumentu elektronisko kopiju noformēšanu un to juridisko spēku. Pretendents ir tiesīgs apliecināt visus piedāvājumā esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem.
	5. Piedāvājumā iekļautajiem dokumentiem jābūt skaidri salasāmiem, bez neatrunātiem labojumiem vai dzēsumiem, lai izvairītos no jebkādiem pārpratumiem. Ja ir izdarīti labojumi, tiem jābūt apstiprinātiem ar pretendenta pilnvarotās personas parakstu. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem.
	6. Piedāvājumā iekļautajiem dokumentiem un to noformējumam jāatbilst Dokumentu juridiskā spēka likumam un Ministru kabineta 2018.gada 4.septembra noteikumiem Nr. 558 “Dokumentu izstrādāšanas un noformēšanas kārtība”.
	7. Piedāvājums jāsagatavo latviešu valodā. Svešvalodā sagatavotiem piedāvājuma dokumentiem jāpievieno apliecināts tulkojums latviešu valodā saskaņā ar Ministru kabineta 2000.gada 22.augusta noteikumiem Nr.291 „Kārtība, kādā apliecināmi dokumentu tulkojumi valsts valodā”. Par dokumentu tulkojuma atbilstību oriģinālam atbild pretendents.
	8. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, pretendentam noteiktajā laikā (ne vēlāk kā 15 minūšu laikā pēc piedāvājumu atvēršanas uzsākšanas) jāiesniedz derīga elektroniska atslēga un parole šifrētā dokumenta atvēršanai. EIS pievienotās datnes nedrīkst būt bojātas, neatbilstoši modificētas vai kļūdaini šifrētas.
	9. Izziņas un citus dokumentus, kurus šajā likumā noteiktajos gadījumos izsniedz Latvijas kompetentās institūcijas, pasūtītājs pieņem un atzīst, ja tie izdoti ne agrāk kā 1 mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā 6 mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
	10. Pretendenta iesniegtais piedāvājums nozīmē pilnīgu šī nolikuma noteikumu pieņemšanu un atbildību par to izpildi.
	11. Pretendentam ir pilnībā jāsedz piedāvājuma sagatavošanas un iesniegšanas izmaksas. Pasūtītājs neuzņemas nekādas saistības par šīm izmaksām neatkarīgi no iepirkuma rezultāta.
	12. Ja Pretendenta ieskatā kāda no piedāvājuma sastāvdaļām ir uzskatāma par komercnoslēpumu, Pretendents to norāda savā piedāvājumā. Par komercnoslēpumu nevar tikt atzīta informācija, kas saskaņā ar normatīvajiem aktiem ir vispārpieejama, t.sk., iepirkuma nolikumā iekļautā informācija.
	13. Visi nolikuma pielikumi ir tā neatņemamas sastāvdaļas.
	14. Iepirkuma, informācijas apmaiņas, līguma izpildes darba valoda ir latviešu valoda.
6. **Nosacījumi pretendenta dalībai iepirkumā**
	1. Pretendenta atlases prasības ir obligātas visiem pretendentiem, kas vēlas iegūt tiesības veikt iepirkuma priekšmeta izpildi, slēgt iepirkuma līgumu.
	2. Pretendents tiek izslēgts no dalības iepirkumā, ja attiecībā uz to tiek konstatēti:
		1. PIL 9.panta astotajā daļā norādītie izslēgšanas iemesli;
		2. Starptautisko un Latvijas Republikas nacionālo sankciju likuma 11.1 panta pirmajā daļā noteiktie gadījumi.
	3. Piegādātāji, kas apvienojušies piegādātāju apvienībā un iesniegušo kopīgu piedāvājumu, visi kopā ir uzskatāmi par vienu Pretendentu, tādējādi iepirkuma nolikumā noteiktās atlases (kvalifikācijas) prasības ir izpildāmas visiem piegādātāju apvienības dalībniekiem (personālsabiedrības dalībniekiem) kopā, izņemot iepirkuma nolikuma 8.2. un 8.3. apakšpunktā noteikto, kas ir izpildāms katram piegādātāju apvienības dalībniekam atsevišķi.
	4. Gadījumā, ja Pretendents ir piegādātāju apvienība, tad iesniedzot piedāvājumu, piegādātāju apvienība iesniedz arī dalībnieku parakstītu dokumentu (apliecinājumu vai vienošanos), kas apliecina katra piegādātāju apvienības dalībnieka uzņemtās konkrētās saistības attiecībā uz šī iepirkuma realizāciju un piedalīšanos iepirkuma līguma izpildē un atbildības sadalījumu.
	5. Ja Pretendents ir piegādātāju apvienība, tad piegādātāju apvienība iesniedz apliecinājumu, ka gadījumā, ja piegādātāju apvienība tiks noteikta par uzvarētāju šajā Iepirkumā, 10 darbdienu laikā piegādātāju apvienība normatīvajos aktos noteiktā kārtībā reģistrēs pilnsabiedrību vai komandītsabiedrību vai normatīvajos aktos noteiktā kārtībā noslēgs sabiedrības līgumu. Pirms iepirkuma līguma noslēgšanas personu apvienībai jānodibina pilnsabiedrība vai komandītsabiedrība, par to rakstiski informējot Pasūtītāju, vai jānoslēdz sabiedrības līgums un viens tā eksemplārs (oriģināls vai kopija, ja tiek uzrādīts oriģināls) jāiesniedz Pasūtītājam.

|  |  |
| --- | --- |
| 1. **Pretendentu atlases prasības**
 | **Iesniedzamie atlases dokumenti** |
| * 1. Pretendents piekrīt iepirkuma nolikuma noteikumiem un spēj piedāvāt Pasūtītājam iepirkuma nolikuma prasībām atbilstošu pakalpojumu.
 | Pretendentam jāiesniedz pretendenta parakstīts pieteikums dalībai iepirkumā, kurš sagatavots un aizpildīts ar ziņām saskaņā ar nolikuma ***1.pielikumā*** pievienoto veidni. Ja Pretendenta iesniegto Pieteikumu par dalību iepirkumā un piedāvājuma dokumentus parakstījusi pilnvarota persona, tad Pretendentam jāiesniedz pārstāvību apliecinošs dokuments. Ja piedāvājumu iesniedz piegādātāju apvienība vai personālsabiedrība, piedāvājumā papildus norāda personu, kas iepirkumā pārstāv attiecīgo piegādātāju apvienību vai personālsabiedrību.  |
| * 1. Pretendents normatīvajos aktos noteiktajā kārtībā ir reģistrēts Latvijas Republikas Uzņēmumu reģistra Komercreģistrā vai citā Pretendenta saimnieciskai darbībai atbilstošā reģistrā, vai līdzvērtīgā reģistrā ārvalstīs atbilstoši attiecīgās valsts normatīvo aktu prasībām.

Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība). | Pretendenta, kas reģistrēts Latvijas Republikā, reģistrācijas faktu iepirkuma komisija pārbauda Uzņēmumu reģistra vai Valsts ieņēmumu dienesta publiski pieejamajās datubāzēs. Šādā gadījumā Pretendentam reģistrācijas dokuments nav jāiesniedz. Ārvalstī reģistrētam pretendentam jāiesniedz: 1. kompetentas attiecīgās valsts institūcijas izsniegts dokuments, kas apliecina, ka pretendents ir reģistrēts atbilstoši tās valsts normatīvo aktu prasībām;
2. komersanta amatpersonu saraksts, norādot personu, kura ir pretendenta valdes vai padomes loceklis vai prokūrists, vai persona, kura ir pilnvarota pārstāvēt pretendentu darbībās, kas saistītas ar filiāli, norādot tās vārdu, uzvārdu un personas kodu (ja nav piešķirts personas kods – norāda dzimšanas datumu). Minētā informācija iesniedzama arī par ārvalstīs reģistrēta pretendenta personu apvienības amatpersonām.
 |
| * 1. Iepirkuma līguma slēgšanas gadījumā pretendentam būs jābūt reģistrētam Latvijas Republikas būvkomersantu reģistrā saskaņā ar Būvniecības likuma noteikumiem un Ministru kabineta 2014.gada 25.februāra noteikumiem Nr.116 „Būvkomersantu reģistrācijas noteikumi”.

Prasība attiecas arī uz personālsabiedrības biedru, piegādātāju apvienības dalībnieku (ja piedāvājumu iesniedz personālsabiedrība vai piegādātāju apvienība) vai apakšuzņēmēju (ja pretendents plāno piesaistīt apakšuzņēmēju), ja tie veiks tādus darbus, kuru veikšanai saskaņā ar spēkā esošajiem normatīvajiem aktiem ir nepieciešama reģistrācija Latvijas Republikas Būvkomersantu reģistrā.  | Iepirkuma komisija Būvniecības informācijas sistēmā (BIS) pārbaudīs, vai pretendents ir reģistrēts Latvijas Republikas būvkomersantu reģistrā. Ja Pretendents ir reģistrēts BIS, reģistrācijas dokuments nav jāiesniedz. Pretendentam, kas nav reģistrēts Latvijas Republikas būvkomersantu reģistrā, jāiesniedz apliecinājums, ka gadījumā, ja tas tiks atzīts par uzvarētāju, tas 10 (desmit) darba dienu laikā no dienas, kad stājies spēkā iepirkuma komisijas lēmums par līguma slēgšanas tiesību piešķiršanu, reģistrēsies Latvijas Republikas būvkomersantu reģistrā. Ja piedāvājumu iesniedz pretendents, kurš nav reģistrēts Latvijas Būvkomersantu reģistrā, tad Pasūtītājs dos tiesības Pretendenta speciālistam un pretendentam reģistrēties Latvijas Republikas Būvkomersantu reģistrā normatīvajos aktos noteiktajā kārtībā.  |
| * 1. Pretendentam iepriekšējo 5 (piecu) gadu laikā (2018., 2019., 2020., 2021., 2022. gadā, kā arī 2023. gadā laika periodā līdz piedāvājuma iesniegšanas dienai) ir pieredze vismaz 1 (viena) iepirkuma priekšmetam līdzvērtīgu līguma izpildē.

Par līdzvērtīgu tiks uzskatīta pieredze: iepirkuma 1. daļā – ēku juma izbūves, pārbūves vai remontdarbu veikšanā vismaz 500 m2 platībā.Ja pretendents ir dibināts vēlāk – tad pieredzei jāatbilst iepriekš minētajai prasībai attiecīgi īsākā laikā. | Ziņas par pretendenta pieredzi atbilstoši nolikuma 2.3.4. punktā noteiktajām prasībām pretendents norāda, aizpildot nolikuma ***5.pielikuma*** veidni „Pieredzes apraksts par līdzvērtīgu būvdarbu veikšanu”. Sniegtajām ziņām ir jābūt tādā apjomā, lai pasūtītājs bez papildu informācijas pieprasīšanas varētu pārliecināties, ka pretendenta pieredze atbilst iepirkuma nolikumā 2.3.4. punktā izvirzītajai prasībai.  |
| * 1. Pretendents var balstīties uz citu personu tehniskajām un profesionālajām iespējām, lai apliecinātu, ka pretendenta kvalifikācija atbilst nolikuma prasībām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura.

Pretendents var balstīties uz citu personu tehniskajām un profesionālajām iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas. | Pretendents norāda informāciju par personām, uz kuru iespējām pretendents balstās, lai apliecinātu savu atbilstību kvalifikācijas prasībām savā pieteikumā dalībai iepirkumā (Nolikuma ***1. pielikums***), kā arī iesniedz personas, uz kuras iespējām Pretendents balstās, rakstisku apliecinājumu (Nolikuma ***7. pielikums***) par piedalīšanos iepirkuma procedūrā, kā arī apliecinājumu nodot Pretendenta rīcībā līguma izpildei nepieciešamos resursus gadījumā, ja ar Pretendentu tiek noslēgts iepirkuma līgums. Ja apliecinājumu paraksta persona, kuras pārstāvības tiesības nav nostiprinātas Latvijas Republikas Uzņēmumu reģistrā, pievieno pārstāvības tiesības apliecinošu dokumentu.  |
| * 1. Pretendents līguma izpildē drīkst piesaistīt apakšuzņēmējus.

(PIL 1.panta 1.punkta izpratnē apakšuzņēmējs ir pretendenta nolīgta persona vai savukārt tās nolīgta persona, kura veic būvdarbus vai sniedz pakalpojumus iepirkuma līguma izpildei).  | Pretendents norāda informāciju par apakšuzņēmējiem un katram šādam apakšuzņēmējam izpildei nododamo iepirkuma līguma daļu savā pieteikumā dalībai iepirkumā (Nolikuma ***1. pielikums***), kā arī iesniedz katra apakšuzņēmēja rakstisku apliecinājumu (Nolikuma ***6. pielikums***) par piedalīšanos iepirkuma procedūrā, attiecīgajā iepirkuma daļā. Ja apliecinājumu paraksta persona, kuras pārstāvības tiesības nav nostiprinātas Latvijas Republikas Uzņēmumu reģistrā, pievieno pārstāvības tiesības apliecinošu dokumentu. Obligāti ir norādāmi apakšuzņēmēji (arī apakšuzņēmēju apakšuzņēmēji), kuru sniedzamo pakalpojumu vērtība ir 10 (desmit) procenti no kopējās iepirkuma līguma vērtības vai lielāka. Apakšuzņēmēja sniedzamo pakalpojumu kopējo vērtību nosaka atbilstoši Publisko iepirkumu likuma 63.panta trešajā daļā noteiktajam. |
| * 1. Pretendents līguma slēgšanas tiesību piešķiršanas gadījumā nodrošinās savu atbildīgo būvspeciālistu un būvdarbu veicēju profesionālās civiltiesiskās atbildības apdrošināšanu konkrētajā objektā, saskaņā ar Ministru kabineta 19.08.2014. noteikumu Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” prasībām un 5 (piecu) darba dienu laikā pēc līguma spēkā stāšanās iesniegs Pasūtītājam minētās apdrošināšanas polises un dokumentu, kas apliecina apdrošināšanas prēmijas apmaksu kopijas. Apdrošināšanas polisē kā trešajai personai ir jābūt minētai arī Pasūtītājam.
 | Apliecinājums, kas iekļauts Pretendenta pieteikumā dalībai iepirkumā (iepirkuma ***1. pielikums***).  |

1. **Tehniskais un finanšu piedāvājums**
	1. Pretendentam jāiesniedz Tehniskais un finanšu piedāvājums, kas sagatavots atbilstoši nolikuma***4. pielikumā*** “Tehniskais un finanšu piedāvājums” noteiktajām prasībām, pievienojot detalizētu darbu tāmi, kas sagatavota *Microsoft Excel Worksheet (.xlsx)* rediģējamā formātā atbilstoši nolikuma ***3. pielikumā*** norādītajiem darbu apjomiem “Darbu apjomu tabula” un Latvijas būvnormatīvam LBN 501-17 “Būvizmaksu noteikšanas kārtība”, kas apstiprināts ar Ministru kabineta 2017. gada 3. maija Ministru kabineta noteikumiem Nr. 239 “Noteikumi par Latvijas būvnormatīvu LBN 501-17 “Būvizmaksu noteikšanas kārtība””. Pretendenta sagatavotās koptāmes summa (*euro*, bez PVN) tiek ierakstīta Tehniskajā un finanšu piedāvājumā (*nolikuma* ***4. pielikums***).
	2. Finanšu piedāvājumā norādītajās cenās jāiekļauj visas izmaksas, kas attiecas un ir saistītas ar iepirkuma līguma izpildi, tajā skaitā visi Latvijas Republikas normatīvajos aktos paredzētie nodokļi, izņemot PVN. Izstrādājot piedāvājumu, būvuzņēmējam jāizvērtē objekts un apjomos jāiekļauj arī neuzrādītie darbi un materiāli, lai kvalitatīvi veiktu būvniecību atbilstoši konkrētā būvuzņēmēja pielietotajai tehnoloģijai, un bez kuriem nebūtu iespējama būvdarbu tehnoloģiski pareiza un spēkā esošajiem normatīviem atbilstoša veikšana pilnā apjomā. Tāmes pozīcijās, ja nav atsevišķi uzrādīts, jāparedz arī materiālu piegādes, iebūves un montāžas izmaksas.
	3. Piedāvājums jāsagatavo ņemot vērā iepirkuma priekšmeta apmaksas nosacījumus, kas norādīti iepirkuma līguma projektā (*nolikuma* ***7.pielikums***).
	4. Vienību cenas tiek fiksētas uz visu darbu izpildes laiku un netiks pārrēķinātas, izņemot iepirkuma līgumā paredzētajos gadījumos.
	5. Piedāvājumā visas cenas norāda *euro* (EUR) bez pievienotās vērtības nodokļa.
	6. Piedāvājuma cenas ir jāaprēķina un jānorāda ar precizitāti 2 (divas) zīmes aiz komata. Ja būs norādītas vairāk kā 2 (divas) zīmes aiz komata, noapaļošana netiks veikta un iepirkuma komisija ņems vērā tikai 2 (divas) zīmes aiz komata.
	7. Tehniskajam un finanšu piedāvājumam jāpievieno – **darbu izpildes laika grafiks**, kas atspoguļo darbu izpildi pa nedēļām saskaņā ar tehniskās specifikācijas un darbu apjomu prasībām.
2. **Piedāvājumu vērtēšana un piedāvājuma izvēles kārtība**
	1. Iepirkuma komisija piedāvājumu vērtēšanu veic slēgtās sēdēs: piedāvājumu noformējuma pārbaude, pretendentu atlase, piedāvājumu atbilstības pārbaude un piedāvājumu izvēle.
	2. Pasūtītājs piedāvājumus vērtē ievērojot PIL 41. panta normu prasības.
	3. Pasūtītājs pārbauda vai pretendenta iesniegtais piedāvājums atbilst nolikumā noteiktajām noformējuma prasībām.
	4. Ja piedāvājums neatbilst kādai no piedāvājumu noformējuma prasībām, pasūtītājs var lemt par šī piedāvājuma noraidīšanu.
	5. Vērtējot piedāvājumu, pasūtītājs pārbauda, vai pretendenta iesniegtais piedāvājums atbilst nolikuma 9. punkta apakšpunktos izvirzītājām prasībām. Pasūtītājs noraida pretendenta piedāvājumu, ja pretendenta iesniegtais piedāvājums neatbilst iepirkuma nolikumā izvirzītajām prasībām.
	6. Vērtējot piedāvājumu, pasūtītājs pārbauda, vai piedāvājumā nav pieļautas aritmētiskas kļūdas. Ja pasūtītājs konstatē pretendenta iesniegtajā piedāvājumā aritmētiskas kļūdas, tas veic aritmētisko kļūdu labojumu un turpmākajā vērtēšanā izmanto labotās vērtības.
	7. Iepirkuma komisija ir tiesīga pretendentu kvalifikācijas atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības.
	8. Pasūtītājs pārbauda pretendenta atbilstību nolikuma 8. punkta apakšpunktos noteiktajām prasībām, izvērtējot pretendenta iesniegto dokumentu saturu un ziņas.
	9. Ja pretendenta kvalifikācija neatbilst nolikuma 8. punkta apakšpunktos noteiktajām prasībām, pasūtītājs lemj par piedāvājuma noraidīšanu.
	10. Pretendents tiek izslēgts no turpmākās dalības iepirkumā un piedāvājums netiek tālāk izvērtēts, ja pasūtītājs konstatē, ka pretendents iesniedzis nepatiesu informāciju savas kvalifikācijas novērtēšanai vai vispār nav iesniedzis pieprasīto informāciju.
3. **Līguma slēgšanas tiesību piešķiršana**
	1. Vērtēšanas kritērijs – saimnieciski visizdevīgākais piedāvājums vērtējot cenu. Pasūtītāja iepirkuma komisija par uzvarētāju iepirkumā atzīs pretendentu, kura piedāvājums atbildīs visām iepirkuma nolikumā noteiktajām prasībām un būs ar viszemāko cenu.
	2. Ja komisija, pirms pieņem lēmumu par iepirkuma līguma slēgšanas tiesību piešķiršanu, konstatē, ka vismaz divu piedāvājumu novērtējums (piedāvātās līgumcenas) ir vienāds, komisija izvēlas piedāvājumu ar zemāko cenu par materiāla — *viļņotās šķiedru cementa jumta loksnes* — ieklāšanu (pozīcija Nr. 4.1. darbu apjomu tabulā).
	3. Iepirkuma komisija pārbauda, vai pretendentam, kuram atbilstoši iepirkuma dokumentos noteiktajām prasībām un izraudzītajam piedāvājuma izvērtēšanas kritērijam būtu piešķiramas līguma slēgšanas tiesības, nav konstatējami Nolikuma 7.2. punktā noteiktie izslēgšanas nosacījumi. Pretendentu izslēgšanas gadījumi tiks pārbaudīti PIL 9.pantā un Starptautisko un Latvijas Republikas nacionālo sankciju likuma 11.1 pantā noteiktajā kārtībā.
	4. Pasūtītājs 3 darbdienu laikā pēc lēmuma pieņemšanas vienlaikus informē visus pretendentus par pieņemto lēmumu attiecībā uz iepirkuma līguma slēgšanu.
	5. Ar Iepirkuma rezultātā līguma slēgšanas tiesības ieguvušo pretendentu tiks noslēgts iepirkuma līgums saskaņā ar tehnisko specifikāciju, iepirkumā iesniegto pretendenta piedāvājumu un iepirkuma līguma projektu (*nolikuma* ***7. pielikums***).
4. **Iepirkuma komisijas tiesības un pienākumi**
	1. Iepirkuma komisijas tiesības:
		1. pārbaudīt nepieciešamo informāciju kompetentā institūcijā, publiski pieejamās datu bāzēs vai citos publiski pieejamos avotos, ja tas nepieciešams piedāvājumu atbilstības pārbaudei, pretendentu atlasei, piedāvājumu vērtēšanai un salīdzināšanai, kā arī lūgt, lai pretendents vai kompetenta institūcija izskaidro pretendenta iesniegto informāciju; labot aritmētiskās kļūdas pretendenta piedāvājumā;
		2. pieaicināt atzinumu sniegšanai neatkarīgus ekspertus ar padomdevēja tiesībām;
		3. jebkurā brīdī pārtraukt iepirkumu, ja tam ir objektīvs pamatojums;
		4. citas Iepirkuma komisijas tiesības saskaņā ar PIL, nolikumu un Latvijas Republikā spēkā esošajiem normatīvajiem tiesību aktiem.
	2. Iepirkuma komisijas pienākumi:
		1. nodrošināt iepirkuma norisi un dokumentēšanu;
		2. nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem;
		3. citi komisijas pienākumi saskaņā ar PIL, nolikumu un Latvijas Republikā spēkā esošajiem normatīvajiem tiesību aktiem.
5. **Pretendenta tiesības un pienākumi**
	1. Pretendenta tiesības:
		1. pirms piedāvājumu iesniegšanas termiņa beigām grozīt vai atsaukt iesniegto piedāvājumu;
		2. citas pretendenta tiesības saskaņā ar PIL, nolikumu un Latvijas Republikā spēkā esošajiem normatīvajiem tiesību aktiem.
	2. Pretendenta pienākumi:
		1. iesniegt piedāvājumu atbilstoši nolikuma prasībām;
		2. sniegt patiesas ziņas;
		3. sniegt atbildes uz pasūtītāja pieprasījumiem par papildu informāciju, kas nepieciešama pretendentu atlasei, piedāvājumu atbilstības pārbaudei un izvēlei;
		4. segt visas un jebkuras izmaksas, kas saistītas ar piedāvājumu sagatavošanu un iesniegšanu neatkarīgi no iepirkuma rezultāta;
		5. citi pretendenta pienākumi saskaņā ar PIL, nolikumu un Latvijas Republikā spēkā esošajiem normatīvajiem tiesību aktiem.
	3. Pretendentam, kuram iepirkumā piešķirtas iepirkuma līguma slēgšanas tiesības ir jāparaksta iepirkuma līgums pasūtītāja norādītajā termiņā, kas nav mazāks par 5 darbdienām skaitot no dienas, kad pretendentam paziņots un nosūtīts līgums.
6. **Nolikuma pielikumi**
	1. Visi pielikumi ir nolikuma neatņemamas sastāvdaļas. Nolikumam pievienoti sekojoši pielikumi:
		1. 1.pielikums - Pieteikums dalībai iepirkumā (veidne);
		2. 2. pielikums - Tehniskā specifikācija;
		3. 3. pielikums - Darbu apjomu tabula;
		4. 4.pielikums - Tehniskais un finanšu piedāvājums (veidne);
		5. 5. pielikums - Pieredzes apraksts (veidne);
		6. 6. pielikums - Apakšuzņēmēja vai personas, uz kuras iespējām pretendents balstās, apliecinājums (veidne);
		7. 7. pielikums - Iepirkuma līgums (projekts).